เทรนดี้
...&#8220;สาวการตลาด&#8221; ขอกล่าวสวัสดีปีใหม่คุณผู้อ่าน &#8220;โพสต์ทูเดย์&#8221; ทุกท่านในสัปดาห์แรกของปี 2556 ที่มีหลายท่านเริ่มทยอยกลับมาทำงานเป็นปกติด้วยความสดใส และอาจมีบางท่านที่ยังพักผ่อนอยู่
4 ม.ค. 2556

...“สาวการตลาด” ขอกล่าวสวัสดีปีใหม่คุณผู้อ่าน “โพสต์ทูเดย์” ทุกท่านในสัปดาห์แรกของปี 2556 ที่มีหลายท่านเริ่มทยอยกลับมาทำงานเป็นปกติด้วยความสดใส และอาจมีบางท่านที่ยังพักผ่อนอยู่
...ประเดิมความคึกคักแรกกันด้วยศูนย์การค้าในตำนาน “สยามเซ็นเตอร์” ที่จะกลับมาเปิดให้บริการอย่างเป็นทางการในวันที่ 11 ม.ค.นี้ หลังปิดปรับปรุงยาวร่วม 5 เดือน และเตรียมใช้ฤกษ์ดี วันที่ 9 ม.ค. โอเพน เฮาส์ รอบพรีวิวให้กับสื่อมวลชนและเหล่าเซเลบริตี ตบเท้ามายลโฉมใหม่ก่อนใคร
...ด้าน ณัฐกิตติ์ ตั้งพูลสินธนา บิ๊กบอสด้านการตลาด “ซีพีเอ็น” เนรมิตพื้นที่ศูนย์การค้าเซ็นทรัลเวิลด์ เซ็นทรัลพลาซาทุกสาขา และเซ็นทรัล เฟสติวัล รวม 20 สาขา จัด CPN Children Play Day พร้อมเปิดงานวันที่ 8 ม.ค.นี้ ที่ชั้น 6 ศูนย์การค้าเซ็นทรัลเวิลด์ ให้น้องๆ หนูๆ มาร่วมสนุกสุดหรรษา
...ต่อด้วยบริษัท อิชิตัน กรุ๊ป ร่วมกับเซเว่นอีเลฟเว่น จัดแคมเปญ ดับเบิ้ลดริ๊งค์ แจกแอปเปิ้ล เบิ้ลอย่างเทพ ภาค 2 เพียงซื้อเครื่องดื่มดับเบิ้ลดริ๊งค์รสชาติใดก็ได้ สามารถลุ้นรับแอปเปิลยกเซต!! จำนวน 5 รางวัล พร้อม iPhone 5 อีกวันละเครื่อง เพียงนำเลขใบเสร็จร้านเซเว่นอีเลฟเว่นมาลงทะเบียนในเฟซบุ๊ก/อิชิตัน
...ด้าน พีรภา สิทธินววิธ เอ็มดีบริษัท แท็ตเลอร์ (ประเทศไทย) ผู้ทำตลาด Cath Kidston แบรนด์วินเทจแสนหวานจากเกาะอังกฤษ ต้อนรับปีใหม่พร้อมเปิดตัว Cath Kidston สาขาสยามเซ็นเตอร์ ด้วยสินค้าหลากหลายและคอลเลกชันใหม่ ในวันที่ 9 ม.ค.นี้ ณ ร้าน Cath Kidston ชั้น 1 ศูนย์การค้าสยามเซ็นเตอร์
...อีกหนึ่งบิ๊กสเต็ปของกลุ่มไมเนอร์ อินเตอร์เนชั่นแนล เตรียมแผนร่วมลงทุนใน Beijing Riverside &amp; Courtyard “Riverside” โดยเข้าถือหุ้น Riverside ในสัดส่วน 49% หรือกว่า 1,200 ล้านบาท งานนี้ พอล เคนนี ซีอีโอ ควงแขน ธนฑิต เจริญจันทร์ ซีเอฟโอ บริษัท เดอะ ไมเนอร์ ฟู้ด กรุ๊ป มาแจงข้อมูลชัดๆ อีกที ในวันที่ 9 ม.ค.นี้เช่นกัน
...ปิดท้าย อมรเทพ อสีปัญญา ผู้อำนวยการสายงานกลยุทธ์และพัฒนาธุรกิจ ซาบีน่า เอาใจหนูน้อยวัยใส จัดกิจกรรมแคมป์เรียนรู้สำหรับเด็กผู้หญิงที่ป๊อปที่สุดอันดับ 1 เป็นครั้งที่ 2 ในปีนี้ กับ ซาบีนี่ แคมป์ รุ่น 8 ตอน “Love Mom &amp; Dad ที่สุดในโลก” ณ สวนวชิรเบญจทัศ (สวนรถไฟ) ให้หนูน้อยทำประโยชน์เพื่อครอบครัวและสังคม